section_heading: Ulazak u Kolo gorskih tića
paragraph_text: Sve osornije razbojničko društvo svojim čestim krvavim pljačkaškim pohodima natjeralo je vlasti 1920. godine proglasiti izvanredno stanje u Slavoniji.<ref>Stanisavljević, Jovo - Čaruga, enciklopedija.hr, pristupljeno 13. prosinca 2017. Posljedica toga bila je pogibija Crvenog Bože u jednoj od žandarskih zasjeda. Vodstvo razbojničke skupine preuzeo je Čaruga, ali se ubrzo odlučio primiriti shvativši kako je situacija postala krajnje ozbiljnom. Prikrio se u mjestu Donjim Andrijevcima gdje je radio u pilani kao šumski radnik. Među šumskim nadničarima upoznao je šaroliko društvo među kojima je vrbovao nove pripadnike za svoju odmetničku družinu. U listopadu 1920. godine opljačkali su skladište tvrtke Gutman kod Nove Bukovice, a pred zimu u selu Poreču (kod Donjeg Miholjca) opljačkali su ciganskog kneza Stevu Šajna, otevši mu 16.000 dinara i ubivši mu sina. Pljačkaju potom i njegovog brata Tošu Šajna kojem kradu 32.000 dinara. Pred zimu Čaruga je raspustio družinu do proljeća 1921. godine.